Viides luku War in the Pacific julkaistiin 31. lokakuuta 2019, ja se sijoittuu Tyynenmeren sotaan. Lukuun kuuluu kolme karttaa: Iwo Jima, saaristotaistelu Pacific Storm sekä useista aiemmista "Battlefield"-peleistä tuttu Wake. Kuudes luku Into the Jungle lisäsi Tyynenmeren sotanäyttämölle Solomon Islands -kartan, joka mukailee Guadalcanalin taistelua. Seitsemäs ja viimeinen luku julkaistiin 4. kesäkuuta 2020, ja sen sisältöön kuului muun muassa uusi Libyaan sijoittuva kartta.